CELEX: 31992R3031
Language: el
Date: 1992-10-21 00:00:00
Title: Κανονισμός (ΕΟΚ, ΕΚΑΧ) αριθ. 3031/92 της Επιτροπής της 21ης Οκτωβρίου 1992 για την τροποποίηση του κανονισμού (ΕΟΚ, ΕΚΑΧ) αριθ. 2725/92 σχετικά με την εφαρμογή του κανονισμού (ΕΟΚ) αριθ. 2656/92 του Συμβουλίου και της απόφασης 92/470/ΕΚΑΧ για ορισμένες τεχνικές λεπτομέρειες σε σχέση με την εφαρμογή, αντίστοιχα, του κανονισμού (ΕΟΚ) αριθ. 1432/92 και της απόφασης 92/285/ΕΚΑΧ, που εμποδίζουν το εμπόριο μεταξύ της Ευρωπαϊκής Κοινότητας Άνθρακα και Χάλυβα αφενός και των Δημοκρατιών της Σερβίας και του Μαυροβουνίου αφετέρου

Avis juridique important

|

31992R3031

Κανονισμός (ΕΟΚ, ΕΚΑΧ) αριθ. 3031/92 της Επιτροπής της 21ης Οκτωβρίου 1992 για την τροποποίηση του κανονισμού (ΕΟΚ, ΕΚΑΧ) αριθ. 2725/92 σχετικά με την εφαρμογή του κανονισμού (ΕΟΚ) αριθ. 2656/92 του Συμβουλίου και της απόφασης 92/470/ΕΚΑΧ για ορισμένες τεχνικές λεπτομέρειες σε σχέση με την εφαρμογή, αντίστοιχα, του κανονισμού (ΕΟΚ) αριθ. 1432/92 και της απόφασης 92/285/ΕΚΑΧ, που εμποδίζουν το εμπόριο μεταξύ της Ευρωπαϊκής Κοινότητας Άνθρακα και Χάλυβα αφενός και των Δημοκρατιών της Σερβίας και του Μαυροβουνίου αφετέρου  

Επίσημη Εφημερίδα αριθ. L 306 της 22/10/1992 σ. 0039 - 0039

ΚΑΝΟΝΙΣΜΟΣ (ΕΟΚ, ΕΚΑΧ) αριθ. 3031/92 ΤΗΣ ΕΠΙΤΡΟΠΗΣ  της 21ης Οκτωβρίου 1992  για την τροποποίηση του κανονισμού (ΕΟΚ, ΕΚΑΧ) αριθ. 2725/92 σχετικά με την εφαρμογή του κανονισμού (ΕΟΚ) αριθ. 2656/92 του Συμβουλίου και της απόφασης 92/470/ΕΚΑΧ για  ορισμένες τεχνικές λεπτομέρειες σε σχέση με την εφαρμογή, αντίστοιχα, του κανονισμού (ΕΟΚ) αριθ. 1432/92 και της απόφασης 92/285/ΕΚΑΧ, που εμποδίζουν το εμπόριο μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και  Χάλυβα αφενός και των Δημοκρατιών της Σερβίας και του Μαυροβουνίου, αφετέρουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τον κανονισμό (ΕΟΚ) αριθ. 2656/92 του Συμβουλίου της 8ης Σεπτεμβρίου 1992 σχετικά με ορισμένες τεχνικές λεπτομέρειες εφαρμογής του κανονισμού (ΕΟΚ) αριθ. 1432/92 περί απαγορεύσεως των συναλλαγών μεταξύ της Ευρωπαϊκής Οικονομικής Κοινότητας και των  Δημοκρατιών της Σερβίας και του Μαυροβουνίου (1), και ιδίως το άρθρο 3,  την απόφαση 92/470/ΕΚΑΧ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 8ης Σεπτεμβρίου 1992, σχετικά με ορισμένες τεχνικές λεπτομέρειες εφαρμογής της απόφασης 92/285/ΕΚΑΧ περί απαγορεύσεως των συναλλαγών  μεταξύ της Ευρωπαϊκής Κοινότητας Άνθρακα και Χάλυβα και των Δημοκρατιών της Σερβίας και του Μαυροβουνίου (2), και ιδίως το άρθρο 3,  Εκτιμώντας:  ότι είναι αναγκαίο να τροποποιηθεί ο κανονισμός (ΕΟΚ, ΕΚΑΧ) αριθ. 2725/92 (3) της Επιτροπής για να διευκολυνθεί η εφαρμογή του-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστήθηκε από το άρθρο 3 του κανονισμού (ΕΟΚ) αριθ. 2656/92 και της επιτροπής που συστήθηκε από το άρθρο 3 και της απόφασης 92/470/ΕΚΑΧ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 4 του κανονισμού (ΕΟΚ, ΕΚΑΧ) αριθ. 2725/92 αντικαθίσταται από τα εξής:  "Άρθρο 4  Η άδεια εισαγωγής που αναφέρεται στο άρθρο 2, περιλαμβάνει, στο μέτρο του δυνατού:  α) το όνομα του εισαγωγέα και του εξαγωγέα-  β) περιγραφή των προϊόντων, στην οποία περιλαμβάνονται:  - η εμπορική ονομασία και η χρήση τους,  - περιγραφή των προϊόντων σύμφωνα με τη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων (ΕΣ),  - η ποσότητα εκφρασμένη στις αντίστοιχες μονάδες,  - η αξία εκφρασμένη στο νόμισμα που προβλέπει η σύμβαση πωλήσεως-  γ) την ονομασία και την πλήρη ταχυδρομική διεύθυνση της εκδίδουσας αρχής καθώς και σφραγίδα επικύρωσης.  Το όνομα της χώρας ή του εδάφους προορισμού που αναγράφεται στην άδεια εισαγωγής είναι ένα από τα ονόματα που αναφέρονται στο άρθρο 1 του κανονισμού (ΕΟΚ) αριθ. 2656/92."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 19 Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Οκτωβρίου 1992. Για την Επιτροπή  Frans ANDRIESSEN  Αντιπρόεδρος   (1) ΕΕ αριθ. L 266 της 12. 9. 1992, σ. 27. (2) ΕΕ αριθ. L 266 της 12. 9. 1992, σ. 29. (3) ΕΕ αριθ. L 276 της 19. 9. 1992, σ. 18.